Diari Oficial de la Generalitat Valenciana


Sumari del DOGV 3801, del 26-07-2000 (2000/5857)

RESOLUCIÓ de 6 d'abril de 2000, de la Direcció General d'Indústria i Energia, per la qual s'autoritza administrativament la modificació de la línia elèctrica a 220 i 132 kV, doble circuit, la Plana-Sagunt i la Plana-Vila-real Sud-Sagunt, entre els suports números 80 i 100 (província de Castelló), i s'aprova el projecte d'execució.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3801

Data del DOGV
:   26-07-2000

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2000/5857


Organisme emissor
:   Conselleria d'Indústria i Comerç

Tipus de document
:   Resolució

RESOLUCIÓ de 6 d'abril de 2000, de la Direcció General d'Indústria i Energia, per la qual s'autoritza administrativament la modificació de la línia elèctrica a 220 i 132 kV, doble circuit, la Plana-Sagunt i la Plana-Vila-real Sud-Sagunt, entre els suports números 80 i 100 (província de Castelló), i s'aprova el projecte d'execució. [2000/M5857]
  
Vist l'expedient incoat pel Servei Territorial d'Indústria i Energia de Castelló a instància d'Iberdrola, SA relatiu al projecte de modificació de la línia elèctrica a 220 i 132 kV, doble circuit, la Plana-Sagunto i la Plana'Vila-real Sud-Sagunt, entre els suports números 80 i 100 (província de Castelló).
  
Atés que la sol·licitud d'autorització indicada ha seguit la tramitació establida en el Decret 2.617/1966, de 20 d'octubre, sobre autorització d'instal·lacions elèctriques; Decret 2.619/1966, d'aqueixa mateixa data, sobre expropiació forçosa en matèria d'instal·lacions elèctriques; Llei 54/1997, de 27 de novembre, del Sector Elèctric; Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; i la Llei 2/1989, de 3 de març, de la Generalitat Valenciana, sobre Impacte Ambiental.
  
Atés que durant el període d'informació pública han comparegut diversos organismes, atorgant la conformitat als condicionaments o, si és el cas, acceptant l'empresa sol·licitant les modificacions als condicionaments proposats.
  
Atés que amb data 30 de març de 1998, la Direcció General per al Desenvolupament Sostenible informà que no calia aplicar-hi la legislació vigent d'Impacte Ambiental (Llei 2/1989, de 3 de març, i Decret 162/1990) per considerar que les característiques de la nova ubicació no presenten diferències significatives que comporten l'aparició d'impactes distints als ja ocasionats per les infraestructures existents.
  
Vist l'informe emés per l'òrgan instructor de l'expedient.
  
Aquesta Direcció General d'Indústria i Energia resol:
  
Primer
  
Autoritzar a Iberdrola, SA la modificació de la línia elèctrica a 220 i 132 kV, doble circuit la Plana-Sagunt i La Plana-Vila-real Sud-Sagunt, entre els suports números 80 i 100 (província de Castelló), les característiques principals de la qual són les següents:
  
- Tensió: 220 i 132 kV.
  
- Suports d'entroncament: 80 i 100 de l'antiga línia la Plana-Sagunt i la Plana-Vila-real Sud-Sagunt.
  
- Longitud: 5.474 metres.
  
- Conductor: cable alumini-acer de 281,1 mm² de secció, tipus Hawk.
  
La línia portarà en tota la longitud dos cables de terra, un de tipus OPGW amb fibres òptiques en el nucli i l'altre d'acer galvanitzat de 50 mm² de secció.
  
Segon
  
Aprovar el projecte d'execució, sotmetent-lo a les següents condicions:
  
1. Les obres hauran de realitzar-se d'acord amb el projecte presentat.
  
2. El termini de posada en marxa serà de tres mesos, comptats a partir de la notificació de la present resolució.
  
3. El titular donarà compte de l'acabament de les obres al Servei Territorial d'Indústria i Energia de Castelló a efectes de reconeixement definitiu i extensió de l'acta de posada en marxa.
  
4. L'administració deixarà sense efecte la present resolució en qualsevol moment en què observe l'incompliment de les condicions que s'hi imposen.
  
Contra aquesta resolució, que no posa fi a la via administrativa, podrà interposar-se recurs ordinari davant el conseller d'Indústria i Comerç, en el termini d'un mes, comptat a partir del dia de la notificació de la present resolució, de conformitat amb el que s'ha disposat en l'article 114 en relació amb el 48 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.